ai4bharat/Pralekha huggingface dataset:
وزارت ماہی پروری، مویشی پروری و ڈیری
جنین کی منتقلی
نئی دہلی،10؍دسمبر،ماہی پروری ، مویشیوں کی افزائش نسل اور ڈیری کے وزیر مملکت ڈاکٹر سنجے کمار نے لوک سبھا میں ایک تحریری سوال کے جواب میں بتایا کھ مصنوعی طور پر مادہ منویہ ، رحم میں پہنچائے جانے  کی سہولت پورے بھارت کے تقریبا 30 فیصد علاقوں میں دستیاب ہے۔ 19-2018 کے دوران جھالاواڑ اور برن اضلاع میں اے آئی کی سہولت بالترتیب 9 فیصد اور 6 فیصد تھی۔ حکومت جنسی عمل کے ذریعے حاصل کردہ مادہ منویہ کے استعمال کو فروغ دے رہی ہے۔ جیسا کہ راشٹریہ گوکل مشن  اسکیم کے تحت ، جنسی عمل کے ذریعہ مادہ منویہ حاصل کرنے کی سہولت قائم کرنے کی اجازت ملک میں اترپردیش ، ہریانہ ، پنجاب ، اتراکھنڈ ، گجرات ، کرناٹک ، تلنگانہ ، کیرالہ ، تمل ناڈو ، مدھیہ پردیش ، مہاراشٹر اور ہماچل پردیش میں 12 اے درجے کے سیمنی اسٹیشنوں کو دی گئی ہے۔
ملک میں اے آئی میں اضافے کے لئے حکومت نے 600 ضلعوں میں ملک گیر سطح پر مادہ منویہ کے مصنوعی پروگرام  شروع کیا ہے جس میں 50 فیصد سے بھی کم علاقوں کو شامل کیا گیا ہے۔ اس پروگرام کے تحت فی ضلع 100 گاؤں اور فی گاؤں 200 چوپائے شامل کئے گئے ہیں۔ پروگرام کے دوران ایک کروڑ 20 لاکھ مویشیوں کو شامل کئے جانے کی تجویز ہے۔ 5 دسمبر 2019 تک 4 لاکھ 73 ہزار شامل کئے گئے ہیں۔ مویشی پروری اور ڈیری کے محکمے نے مستقبل کا ایک لائحہ عمل تیار کیا ہے، جس کے تحت اے آئی کی شمولیت فی الحال 30 فیصد سے بڑھاکر 70 فیصد کردی گئی ہے اور وزارت خزانہ سے اضافی فنڈ مہیا کرایا گیا ہے۔
۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-5720
(Visitor Counter : 70
صحت اور خاندانی بہبود کی وزارت
مرکز نے کووڈ-19 ویکسین کو متعارف کرانے کے لیے ریاستوں اور مرکز کے زیرانتظام علاقوں سے تیاریوں کو یقینی بنانے کوکہا
صحت کے سکریٹری نے تمام ریاستوں / مرکز کے زیر انتظام علاقوں کے ساتھ اعلیٰ سطح کی میٹنگ کی صدارت کی
تمام ریاستوں اور مرکز کے زیرانتظام علاقوں میں ٹیکہ لگانے کے لیے مشق 2جنوری 2021 کو شروع ہوگی
نئی دہلی:31دسمبر، 2020:ملک بھر میں کووڈ-19 ویکسین کو متعارف کرانے کی تیار کے مقصد سے مرکزی حکومت نے تمام ریاستوں اور مرکز کے زیر انتظام علاقوں سے کہا ہے کہ وہ ویکسین کو متعارف کرانے کے لیے مؤثر تیاریوں کو یقینی بنائیں۔ صحت کے مرکزی سکریٹری جناب راجیش بھوشن نے آج ویڈیو کانفرنسنگ کے ذریعے تمام ریاستوں اور مرکز کے زیر انتظام علاقوں کے صحت کے پرنسپل سکریٹریوں ، این ایچ ایم کے ایم۔ ڈیز اور صحت کے دیگر منتظمین کے ساتھ کووڈ-19 ٹیکہ کاری کے لیے سیشن مقامات پر تیاریوں کا جائزہ لینے کیے لیے ایک اعلیٰ سطحی میٹنگ کی صدارت کی۔
تمام ریاستوں اور مرکز کے زیرانتظام علاقوں کی سرکاروں کے ذریعے کووڈ-19 ویکسین کے لئے مشق 2 جنوری کو ہوگی۔ مشق کے دوران کم سے کم تین سیشن مقامات پر تمام ریاستی راجدھانیوں میں ویکسین سے متعلق سرگرمی کا اہتمام کیا جائے گا۔ کچھ ریاستیں ان ضلعوں کو بھی شامل کریں گی جو مشکل اوردشوار گزار علاقوں میں واقع ہیں یا وہاں خراب لاجسٹک سہولت ہے۔ توقع ہے کہ مہاراشٹر اور کیرالہ اپنی اپنی راجدھانیوں کے علاوہ بڑے شہروں میں کووڈ-19 ویکسین کے لیے مشق شروع کریں گی۔
کووڈ-19 ویکسین کو متعارف کرانے کے لیے اس مشق کا مقصد فیلڈ ماحول میں کو۔وِن ایپلی کیشن کے استعمال میں آپریشنل امکانات کا جائزہ لینا ہے تاکہ منصوبہ بندی اور نفاذ کے درمیان روابط کا تجزیہ کیاجاسکے اور چیلنجوں کی نشاندہی کی جاسکے۔ توقع ہے کہ اس سے مختلف سطحوں پر پروگرام منیجرس کے اندر اعتماد پیدا ہوگا۔
ویکسین کو متعارف کرانے کی منصوبہ بندی آپریشنل رہنما خطوط کے مطابق ہوگی جو 20 دسمبر 2020 کو وزارت کی طرف سے جاری کیے گئے تھے۔ تین میں سے ہر سیشن مقام کے لیے متعلقہ میڈیکل آفیسر انچارج 25 ٹیسٹ مستفیدین  کی نشاندہی کرے گا۔ ریاستوں اور مرکز کے زیرانتظام علاقوں سے کہا گیا ہے کہ وہ اس بات کو یقینی بنائیں کہ ان مستفیدین کا ڈیٹا کو-وِن میں اپ لوڈ کردیا گیا ہے۔ یہ مستفیدین اس مشق کے لیے سیشن مقام پر بھی دستیاب ہوں گے۔ ریاستیں اور مرکز کے زیر انتظام علاقے سہولتوں کو تیار کریں گی اور استعمال کرنے والے کو-وِن ایپلی کیشن پر تیار کیے جائیں گے نیز حفظان صحت ورکرس  مستفیدین کا ڈیٹا اپ لوڈ کیا جائے گا۔
ریاستوں اور مرکز کے زیر انتظام علاقوں سے کہا گیا ہے کہ وہ انٹرینٹ کنکٹیویٹی، بجلی سیفٹی اور لاجسٹیکل انتظامات کے لیے تمام مجوزہ مقامات کے لیے فزیکل ویری فکیشن کو یقینی بنائیں، ڈیمونسٹریشن کے لیے ہر ریاست میں کم از کم تین ماڈل سیشن مقامات تیار کیے جائیں۔ اس بات کو یقینی بنایا جائے کہ تمام ایس او پیز اور پروٹوکول کا ویکسینیشن ٹیموں کےساتھ ایک مثالی ماحول میں نشان زد مقامات پرعمل کیاجارہا ہے۔
چونکہ ویکسین منتظمین ٹیکہ کاری کے عمل میں تربیت پانے والوں کی تربیت میں ایک اہم رول ادا کریں گے لہٰذا 96 ہزار ویکسی نیٹرس کو اس مقصد کے لیے تربیت دی گئی ہے۔ نیشنل ٹریننگ آف ٹرینرس میں 2360 شرکاء کو تربیت دی گئی ہے۔ اور 719 ضلعوں میں ضلع سطح کی تربیت میں 57 ہزار سے زیادہ شرکاء کو تربیت دی گئی ہے۔
کووڈ-19 ویکسین کے لیے مشق کا پہلا دور آندھرا پردیش، آسام گجرات پنجاب میں 28 اور 29 دسمبر 2020 کو منعقد کیا گیا تھا۔ تمام ریاستوں نے بڑے پیمانے پر پروگرام کے نفاذ کے لیے آپریشنل رہنما خطوط اور آئی ٹی پلیٹ فارم میں اعتماد ظاہر کیا ہے۔
-----------------------
م ن۔ح ا۔ ع ن
U NO: 8575
(Visitor Counter : 162
وزیراعظم کا دفتر
وزیر اعظم نے نیشنل آرکائیوز کے تاریخی ریکارڈ کے 1 کروڑ سے زیادہ صفحات رکھنے والے ایک پورٹل ‘‘ابھیلیک پاتال’’ کی تعریف کی
وزیر اعظم جناب نریندر مودی نے نیشنل آرکائیوز کے تاریخی ریکارڈ کے 1 کروڑ سے زیادہ صفحات والے پورٹل ‘‘ابھی لیکھ پاتال’’ کی تعریف کی ہے۔
وزیر اعظم نے نیشنل آرکائیوز کے سلسلہ وار ٹویٹس کے جواب میں ٹویٹ کیا:
’’یہ ایسی چیز ہے جو ان لوگوں کی دلچسپی کا باعث بنے گی جو تاریخ اور ثقافت کے بارے میں پرجوش ہیں۔‘‘
صحت اور خاندانی بہبود کی وزارت
این ایچ اے ایک لائٹ ایچ ایم آئی ایس کو شروع کررہا ہے اور اس کے بیٹا ۔ تجربہ میں حصہ لینے کے لئے صحت فراہم کنندگان کو مدعو کررہا ہے
قومی صحت اتھارٹی  لائٹ یعنی کم سا ئز والی مضبوط اور اےبی ڈی ا یم ۔ موافق اسپتال نظم اطلاعاتی سسٹم  کا بیٹا ایڈیشن جاری کررہاہے ۔ اس سسٹم کا تصور صحت خدمات فراہم کنندگان کےلئے خاص طو ر سے نجی کلینکوں اور چھوٹے صحت مراکز پر توجہ مرکوز کرنے کے مقصد سے ایک ڈجیٹل پلیٹ فارم مہیا کرنےکےلئے کیا گیا ہے ۔
این ایچ اے ، آیوشمان بھارت ڈجیٹل مشن  کو لاگو کرنےکےلئے نوڈل ایجنسی ، اس کا مقصد ہندوستان میں ڈجیٹل صحت بنیادی ڈھانچے کے لئے بنیاد کو ترقی دینا ہے ، اس سوچ کے مطابق یہ ایک نیا ایچ ایم آئی ایس سالیوشن  وضع کرنےکے لئے کوون ماڈیول کی مضبوطی کا فائدہ اٹھارہا ہے ۔ اس سے چھوٹے کلینکوں کے ڈجیٹلائزیشن میں تیزی آئے گی اورہندوستان میں صحت خدمات فراہم کنندگان کی تلاش میں بہتری لائی جاسکے گی۔
ایچ ایم آئی ایس بیٹا ایڈیشن درج ذیل خصوصیات فراہم کرتا ہے :
- اے بی ڈی ایم کی عمل آوری ۔ ڈاکٹروں کو اپنےمریضوں کےلئے اے بی ایچ اے  بنانے اوراسے حاصل کرنے کی سہولت فراہم کرتا ہے۔
- سہولت نظم ۔ ڈاکٹروں کو ایک ہی کھڑکی پر ا پنےکلینڈر ، اپائنمنٹ اور مریضوں کی تفصیل کا نظم کرنے کی سہولت فراہم کرتاہے ۔
- ڈجیٹل خدمات ۔ ڈاکٹروں کو مندرج شدہ مریضوں کے پچھلے صحت ریکارڈ وہ پرچے کو دیکھنے اور ویڈیو مشورہ فراہم کرنےکی اجازت دیتا ہے ۔
- ای ۔ پرسکرپشن خدمات ۔ پرسکرپشن لے آؤٹ کو جدید / موافق بنانے کے متبادل کے ساتھ کئی پیمانوں کا استعمال کرکے ڈجیٹل معیار کے پرچے تیار کرنا اور اسےساجھا کرنا ۔
ہیلتھ کیئر فراہم کنندہ اب اس نئے سالیوشن کا استعمال کرسکتے ہیں، اپنی قیمتی رد عمل ساجھا کرسکتے ہیں اور ہندوستان کے ڈجیٹل ہیلتھ کیئر ایکو سسٹم کو شکل دینے میں اپنا کردار بھی ادا کرسکتے ہیں ۔ ا سے اور زیادہ مضبوط بنانےکے لئے صحت خدمات فراہم کنندگان کے ردعمل کو اے بی ڈی ایم ۔ اہل سافٹ ویئرمیں شامل کیا جائے گا ۔ ایچ ایم آئی ایس https://docmitrabeta.abdm.gov.in/. پر دستیاب ہے ۔ اس کے علاوہ سہولتوں تک پہنچنے اور ایچ ایم آئی ایس کا استعمال کرنے کےلئے ایک استعمال کنندہ کتابچہ بھی اس لنک پر موجود ہے ۔
پورے ملک میں صحت خدمات فراہم کنندگان سے ایچ ایم آئی ایس کو اپنانے اوراس پر رد عمل حاصل کرنےکے لئے این ایچ اے4 جنوری 2023 کو ایک ورچوئل بیٹا تجربہ ورکشاپ کا انعقاد کرےگا۔ اس میں صحت خدمات فراہم کنندگان کو اپنےقیمتی مشورے دینے اورہندوستان کے ڈجیٹل صحت انقلاب کاحصہ بننے کے لئےمدعو کیا جائے گا۔ خواہش مندصحت پیشہ ور ورکشاپ کےلئے https://abdm.nha.gov.in/docmitra پر رجسٹریشن کرواسکتے ہیں ۔
وزیراعظم کا دفتر
وزیراعظم نے میزورم اور اروناچل پردیش کے لوگوں کو آج ان کی ریاستوں کے یوم قیام کے موقع پر مبارکباد دی ہے
نئیدہلی۔20؍فروری۔وزیراعظم جناب نریندر مودی نے میزورماوراروناچلپردیشکےلوگوںکوآجانکیریاستوںکےیومقیامکےموقعپرمبارکباددیہے۔
انہوں نے کہا ہے ’’ریاست کے یوم قیام کے موقع پر میزورم کے شاندار لوگوں کو مبارکباد۔ ہم اس ریاست کے قیمتی کلچر پر فخر محسوس کرتے ہیں۔ میزورم سے تعلق رکھنے والے لوگوں نے بہت سے شعبوں میں مہارت کااظہار کیا ہے اور بھارت کی ترقی میں تعاون دیا ہے۔ آنے والے برسوں میں میزورم کی ترقی کیلئے میری دعائیں۔
اروناچل پردیش کے لوگوں کیلئے ان کی ریاست کے یوم قیام پر میری طرف سے بہترین تمناؤں کا اظہار۔ یہ ریاست حب الوطنی اور قومی ترقی کے ناقابل تنسیخ عہد کے ہم معنی ہے۔ اروناچل پردیش کی مسلسل ترقی کیلئے میں دعا گو ہوں‘‘۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ ج۔ع ن
U-846
(Visitor Counter : 58
ا قتصادی امور کی کابینہ کمیٹی
کابینہ نے برآمدشدہ اشیاء پرڈیوٹی اورٹیکسوں میں تخفیف  کی منظوری دی ہے تاکہ
بین الاقوامی منڈیوں میں برآمدات کو بڑھایاجاسکے
برآمدات کو فروغ دینے کی اس اسکیم سے بھارت کی برآمدات لاگت کے اعتبارسے مسابقت کا مقابلہ کرسکیں گی اور اس سے بین الاقوامی منڈی میں برآمدکاروں کا آسانی پیداہوگی
آراوڈی ٹی ای پی اسکیم دراصل ڈبلیوٹی اوکے مطابق ہے جس سے مرکزی ، ریاستی اورمقامی سطح پر ٹیکس ڈیوٹی اور محصولات کی تلافی کی جائے گی
اس اسکیم سے مختلف شعبوں میں روزگارکے مواقع پیداکرنے میں بھی مددملے گی
موجودہ اسکیم ایم ای آئی ایس سے آراوڈی ٹی ای پی میں اشیاء کو مرحلہ وارطریقے پرمنتقل کیاجائے گاجس کا باقاعدہ جائزہ لیاجائے گا
نئی دہلی،13مارچ :اقتصادی امورکے کابینہ کمیٹی نے جس کی صدارت وزیراعظم جناب نریندرمودی نے کی برآمدشدہ اشیاء پرڈیوٹی اورٹیکسوں میں تخفیف کی اسکیم شروع کرنے کے لئے منظوری دے دی ہے ۔ اس طریقہ کارکے تحت مرکزی، ریاستی اورمقامی سطح پر ٹیکسوں /ڈیوٹی /محصولات کی تلافی کی جائے گی ۔اس وقت کسی طریقہ کارکے تحت یہ تلافی نہیں کی جاتی یعنی جو اخراجات برآمدشدہ اشیاء کی تیاری اور تقسیم پرآتے ہیں وہ واپس نہیں ہوتے ۔ اس اسکیم سے داخلی صنعت اور بھارتی برآمدات کو فروغ حاصل ہوگا نیز بین الاقوامی منڈیوں میں بھارتی مال تیارکرنے والوں کو بھی آسانی فراہم ہوگی ۔
اس اسکیم کے تحت ایک بین وزارتی کمیٹی ٹیکسوں اور ڈیوٹی کی تلافی کے سلسلے میں شرحوں اور مصنوعات کی نشاندہی کرے گی ۔ڈیجیٹل انڈیا کے تحت اس اسکیم کے ذریعہ جو رقم واپس ملے گی وہ قابل منتقلی ڈیوٹی کی شکل میں برآمدکاروں کو جاری کردی جائے گی جس کا حساب ایک الیکٹرانک کھاتے میں رکھاجائےگا۔ یہ اسکیم پوری طرح ڈیجیٹلائزڈہوگی ۔
آراوڈی ٹی ای پی اسکیم کے تحت جو رقمیں واپس آئیں گی وہ برآمدات کی ‘‘ زیروریٹنگ ’’کے سلسلے کاایک قدم ہوگا۔ اس سے بین الاقوامی منڈیوں میں برآمدشدہ اشیاء کی لاگت میں مسابقت پیداہوگی اور جو صنعتیں برآمدات کے مقصد سے مال تیارکرتی ہیں ان میں روزگارکے بہترمواقع پیداہوں گے ۔ وزیراعظم کے ویژن کے عین مطابق برآمدات کے مقصد سے سامان تیارکرنے والی متعدد صنعتوں میں اصلاحات کی جارہی ہیں اوران میں بہترطریقہ کارمتعارف کرایاجارہاہے تاکہ ان کی پیداواریت بڑھ سکے ، برآمدات میں اضافہ ہوسکے اوراس طرح مجموعی طورپر معیشت میں تعاون ہوسکے ۔
اسکیم کی خصوصیات
اس وقت برآمدات کے لئے تیارکی جانے والی اشیاء جی ایس ٹی ٹیکسوں اور درآمداتی / کسٹمس ڈیوٹی سے یاتو مشتثنیٰ ہوتی ہیں یا ان پرلگنے والا ٹیکس وغیرہ واپس کردیاجاتاہے ۔ البتہ بعض ٹیکس /ڈیوٹی محصولات جی ایس ٹی کے باہرہوتے ہیں اوروہ برآمدات کے لئے واپس نہیں کئے جاتے مثلاً ٹرانسپورٹیشن میں استعمال ہونے والے ایندھن پرویٹ ، منڈی ٹیکس اور مصنوعات کی تیاری کے دوران استعمال ہونے والی بجلی پرڈیوٹی ان سب چیزوں کو آراوڈی ٹی ای پی کے تحت تلافی میں شامل کیاجائے گا۔
مختلف شعبوں میں اسکیم پرعملدرآمد ، جن شعبوں کو ترجیحات دی جانی ہیں ان کی شناخت ، کمیٹی کی طرف سے مقررکی گئی شرحوں کے اندرمختلف اشیاء پردیئے جانے والے فائدوں کا فیصلہ کامرس کامحکمہ کرے گا۔
بھارت کا مسابقتی کمیشن
سی سی آئی نے گوگل انٹرنیشنل ایل ایل سی اور بھارتی ایئر ٹیل لمیٹڈ کے مجوزہ امتزاج کی منظوری دی
نئی دہلی، 30جون 2022 ۔ گوگل انٹرنیشنل ایل ایل سی گوگل ایل ایل سی  کا مکمل ملکیت والا ذیلی ادارہ ہے، ۔ گوگل ایل ایل سی ڈیلاویئر کی ایک محدود ذمہ داری والی کمپنی ہے اور الفابیٹ انک کی مکمل ملکیت والی ذیلی کمپنی ہے۔ ایکوائرر ایک ہولڈنگ کمپنی ہے اور وہ گوگل کی کسی بھی مصنوعات/سروس کا مالکانہ حق نہیں رکھتی/آپریٹ نہیں کرتی ہے۔تاہم گوگل، مختلف مصنوعات اور خدمات پیش کرتی ہے، جس میں اس کی فلیگ شپ سرچ سروس، اس کا اینڈرائیڈ آپریٹنگ سسٹم، اور اس کا پلے ایپ اسٹورشامل ہے۔
بھارتی ایئر ٹیل لمیٹڈ  جس کا صدر دفتر بھارت میں ہے، ایک بین الاقوامی مواصلاتی حل فراہم کرنے والا ادارہ ہے جس کے جنوبی ایشیا اور افریقہ کے 17 ممالک میں 480 ملین سے زیادہ صارفین ہیں۔ بی اے ایل کے ریٹیل پورٹ فولیو میں، دوسری چیزوں کے ساتھ ساتھ ، تیز رفتار موبائل براڈ بینڈ، ایئر ٹیل ایکسٹریم فائبر، ا سٹریمنگ سروسز ، ڈیجیٹل پیمنٹس اور مالیاتی خدمات شامل ہیں۔ انٹرپرائز صارفین کے لیے، بی اے ایل متعدد حل پیش کرتا ہے جن میں محفوظ کنیکٹیویٹی، کلاؤڈ اور ڈیٹا سینٹر سروسز، سائبر سیکیورٹی، آئی او ٹی، اشتہاری خدمات، اور کلاؤڈ بیسڈ کمیونی کیشن شامل ہیں ۔
ایکوائرر اور ٹارگٹ نے ایک انوسٹمنٹ ایگریمنٹ  پر عمل کیا ہے جس کے مطابق ایکوائرر نے ٹارگٹ میں ایکویٹی شیئر کیپٹل کا 1.28فیصد اقلیتی اور نن کنٹرولنگ حصہ حاصل کرنے کی تجویز پیش کی ہے۔ آئی اے کے ساتھ، ایکوائرر اور ٹارگٹ نے اپنے ملحقہ اداروں کے ذریعے کچھ تجارتی سودے بھی کیے ہیں۔ فریقین مستقبل میں کچھ دوسرے تجارتی انتظامات میں بھی داخل ہونے کا ارادہ رکھتے ہیں۔
سی سی آئی نے ایکوائرر کی طرف سے پیش کردہ ترمیمات کی بنیاد پر مجوزہ امتزاج کو منظوری دے دی ہے ۔
سی سی آئی کا تفصیلی حکم بعد میں آئے گا۔
صحت اور خاندانی بہبود کی وزارت
مرکزی صحت سکریٹری، صنعتوں اور داخلی تجارت کے سکریٹری اور سکریٹری فارماسیوٹیکلس نے 7 بڑی ریاستوں سے درخواست کی کہ وہ صحت دیکھ بھال سے متعلق سبھی مراکز میں آکسیجن کی خاطرخواہ دستیابی کو یقینی بنائیں
نئی دہلی، 13/ستمبر 2020 ۔ مرکزی وزارت صحت نے آج ایک ورچول میٹنگ کی، جس میں مرکزی صحت سکریٹری، سکریٹری ڈی پی آئی آئی ٹی اور سکریٹری فارماسیوٹیکلس نے شرکت کی۔ مہاراشٹر، آندھرا پردیش، کرناٹک، تلنگانہ، گجرات، راجستھان اور مدھیہ پردیش کے ریاستی صحت سکریٹریوں اور صنعتوں کے سکریٹریوں نے بھی میٹنگ میں حصہ لیا۔ اس میٹنگ کا مقصد ان سبھی ریاستوں میں صحت کی دیکھ بھال کے متعلق سبھی مراکز میں آکسیجن کی خاطرخواہ دستیابی کو یقینی بنانا اور ریاست کے اندر اور ایک دوسری ریاست کے درمیان آکسیجن کی بلاروک ٹوک نقل و حمل کو بھی یقینی بنانا تھا۔
آخر میں شرکاء سے صنعت و تجارت اور ریلوے کے مرکزی وزیر جناب پیوش گوئل نے خطاب کیا۔
ریاستوں کو خاص طور پر صلاح دی گئی کہ وہ:
- مرکز وار / اسپتال وار آکسیجن انوینٹری مینجمنٹ اور بروقت ری پلینشمنٹ کی پیشگی منصوبہ بندی کو یقینی بنائیں، تاکہ اسٹاک کا فقدان نہ ہو۔
- اس بات کو یقینی بنائیں کہ ریاستوں / مرکز کے زیر انتظام علاقوں کے درمیان میڈیکل آکسیجن کی نقل و حمل پر کوئی پابندی عائد نہ کی جائے۔
- شہروں کے درمیان لیکویڈ میڈیکل آکسیجن  ٹینکروں کے لئے ’’گرین کوریڈور‘‘ کا التزام۔
- اسپتال اور ادارے آکسیجن مینوفیکچرر کے ساتھ آکسیجن کی سپلائی کے لئے طویل مدتی ٹینڈر / کانٹریکٹ ایگریمنٹ کریں اور اس کا احترام بھی کریں۔ اسی طرح سے ریاستیں آکسیجن کے آزادانہ نقل و حمل پر کوئی پابندی عائد نہ کریں۔
- مینوفیکچررس اور سپلائرس کو ان کے بقایات کی بروقت ادائیگی کو یقینی بنائیں، تاکہ کسی رخنہ اندازی کے بغیر آکسیجن کی سپلائی ہوتی رہے۔
- بجلی کی سپلائی سے متعلق بنیادی ڈھانچے کو بہتر بنائیں اور آکسیجن مینوفیکچرنگ یونٹوں تک اس کی بلا روک ٹوک سپلائی کو یقینی بنائیں۔
- آکسیجن بھرنے والوں تک سلینڈر بھیجنے کے دوران پروٹوکول کے مطابق آکسیجن سلنڈروں کو معقول طریقے سے جراثیم سے پاک کرنے کو یقینی بنائیں۔
- آکسیجن کی خرید کے لئے اسٹیل پلانٹوں کے ساتھ مؤثر تال میل قائم کریں، کیونکہ اسٹیل پلانٹ روزانہ 550 میٹرک ٹن آکسیجن دستیاب کراتے ہیں، یہ آکسیجن مینوفیکچررس کے ذریعے روزانہ دستیاب کرائے جانے والے 6400 میٹرک ٹن آکسیجن کے علاوہ ہے۔
بھارتی چناؤ کمیشن
ووٹروں میں بیداری پیداکرنے اورانھیں تعلیم دینے کے لئے ملک بھرکے کمیونٹی ریڈیو اسٹیشنوں کی جانب سے بھرپور تعاون کی یقین دہانی ۔ 120کمیونٹی ریڈیواسٹیشنوں ای سی آئی کی ( ایس وی ای ای پی ورکشاپ میں آئی آئی آئی ڈی ای ایم میں حصہ لیا
نئی دہلی، یکم اپریل : الیکشن کمیشن نے پہلی بارانتہائی منفرد طریقے سے ملک بھرکے 50کمیونٹی ریڈیواسٹیشنوں تک رسائی حاصل کی ہے تاکہ رائے دہندگان کی مدد کی جاسکے اوران کو معلومات فراہم کرائی جاسکیں ۔ اس ورک شاپ کا انعقاد انڈیا انٹرنیشنل انسٹی ٹیوٹ فارڈیموکریسی اینڈ الیکٹورل منیجمنٹ  نے سیکنگ ماڈرن ایپلی کیشنز فارریئل ٹرانسفارمیشن  کے اشتراک سے آئی آئی آئی ڈی ای ایم ، دوارکانئی دہلی میں کیاتھا۔ اس ورکشاپ کا مقصد رائے دہندگان کی تعلیم اوربیداری کے لئے سماجی ریڈیو کی تربیت اور اہلیت سازی کرناہے ۔
اس موقع پر الیکشن کمیشن آف انڈیا کے سینیئر ڈپٹی الیکشن کمشنر جناب امیش سنہا نے اپنی افتتاحی تقریرمیں کہاکہ کمیونٹی ریڈیو ملک کے انتہائی دوردراز علاقوں کے آخری ووٹرتک پہنچنے کا بہترین ذریعہ ہے ۔ یہ ورکشاپ دراصل ایک طویل عمل کی ابتدأ ہے اورکمیونٹی ریڈیو رائے دہندگان کی حوصلہ افزائی اورانھیں فعال بنانے ، فہرست رائے دہندگان میں سہولتوں سے محروم رائے دہندگان کے اندراج ،انھیں پولنگ بوتھ جانے کے لئے فعال بنانے ، انھیں ان کے حقوق اورذمہ داریوں سے واقف کرانے اور انھیں ذی علم اورمعلومات یافتہ ووٹربنانے میں اہم کرداراداکریں گے ۔ جناب امیش سنہانے زوردیکرکہاکہ ہررائے دہندہ ملک کاپہلانمائندہ ہے ۔ یہ وہ فوجی ہے جو جمہوریت کی حفاظت میں عام کرداراداکرتاہے ملک بھرکے تمام رائے دہندگان کو یہ طاقت حاصل ہے اورالیکشن کمیشن اس سے قطع نظرکہ رائے دہندہ غریب ہے یا دولت مند انھیں ان کے حقوق کی ادائیگی کے لئے میدان فراہم کراتاہے ۔ انھوں نے کہاکہ کمیونٹی ریڈیومقامی زبانوں میں اپنامواد تیارکرکے رائے دہندگان کی تعلیم اوربیداری کے عمل میں گہرائی اورگیرائی پیداکرکے جمہوریت میں مستحکم کرنے میں اہم کرداراداکرسکتاہے ۔ انھوں نے یہ یقین دہانی بھی کرائی کہ اب یہ کمیونٹی ریڈیواسٹیشن رائے دہندگان کی تعلیم کے پروگرام کے مربوط حصے کی حیثیت اختیارکرلیں گے ۔
ڈپٹی الیکشن کمشنر اور آئی آئی آئی ڈی ای ایم کے ڈائرکٹرجنرل ، جناب چندربھوشن کمارنے 25مارچ کو افتتاح کیاتھا ۔انھو ں نے اپنی افتتاحی تقریرمیں کہاتھا کہ کمیونٹی ریڈیو،رائے دہندگان کے اندراج اور جمہوریت کے تیوہارمیں شرکت کے لئے اہم کرداراداکرسکتے ہیں ۔ انھوں نے کہاکہ ‘‘کوئی رائے دہندہ چھوٹ نہ جائے ’’ کی ٹیگ لائن کامقصد یہ ہے کہ ہراہل رائے دہندہ بلاتفریق معاشی حیثیت درجہ ، ذات یاپیشے کے اپنی ووٹ کی اہمیت کو سمجھے ۔ انھوں نے کہاکہ مہاجرورمزدوروں ، بے گھرلوگوں ، قبائلی افراد ، جسمانی معذورافراد  ،سروس ووٹرس اور غیرمقیم ہندوستانی  رائے دہندگان کو شامل کئے جانے کے لئے اقدامات کئے جائیں گے ۔ کمیشن کی کوشش ہے کہ صاف ستھرے اورآزادانہ انتخابات کرائے جائیں اورکمیونٹی ریڈیو اس اہم کام میں الیکشن کمیشن کی مدد کرسکتے ہیں ۔
اس موقع پر اپنی تقریر میں ایس ایم اے آرٹی کی بانی محترمہ ارچنا کپورنے کہاکہ اس مہم میں کمیونٹی ریڈیواسٹیشنوں کی شمولیت زمینی سطح پر ان اسٹیشنوں کے وسیلے سے انجام دی جانے والی الیکشن کمیشن کی خدمات کی حیثیت رکھتی ہے ۔ یہ اسٹیشن ہرعلاقے کی زبان میں پروگرام نشرکریں گے اور ارتقائی مواد کے علاوہ پانچ پروگرام تیارکریں گے ۔ محترمہ کپورنے یہ یقین دہانی کرائی کہ یہ کمیونٹی ریڈیواسٹیشن ملک بھرکے رائے دہندگان کی تعلیم کے لئے اہم خدمات انجام دیں گے ۔
مکانات اور شہری غریبی کے خاتمے کی وزارت
سی پی ڈبلیو ڈی کے ڈائرکٹر جنرل جناب پربھاکر سنگھ ’’ممتاز انجینئرایوارڈ2019‘‘ کے لئے منتخب
نئی دہلی۔25؍اگست۔سینٹرل پبلک ورکس ڈپارٹمنٹ  کےڈائرکٹر جنرل جناب پربھاکر سنگھ کو انسٹی ٹیوشن آف انجینئرس  نے انجینئرنگ اور ٹیکنالوجی کے شعبے میں ان کی ممتاز اور مثالی خدمات کے اعتراف میں ’ممتاز انجینئر ایوارڈ برائے 2019‘ کے لئے منتخب کیا ہے۔
یہ موقر اور مقتدرایوارڈ، انہیں 15ستمبر 2019 کو، نئی دہلی میں ، ’انجینئرس ڈے‘ کے موقع پر تفویض کیا جائیگا۔
جناب پربھاکر سنگھ آئی آئی ٹی گریجویٹ اور بھارت کے ایک مقتدر بزنس انسٹی ٹیوٹ سے ایم بی اے ڈگری یافتہ ہیں ۔ انہوں نے ممتاز ٹیکنوکریٹ کے طور پر ملک کی ازحد لگن اور ایمانداری سے خدمت کی ہے اور اپنا زبردست تعاون دیا ہے۔ موصوف مرکزی حکومت کے مقتدر انجینئرنگ ادارے سی پی ڈبلیو ڈی کے تغیر میں بھی اہم کردار ادا کرچکے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ ۔ ع ن
U- 3861
(Visitor Counter : 51
وزیراعظم کا دفتر
وزیر اعظم 21-22 جنوری کو ڈائرکٹر جنرلس/ انسپکٹر جنرلس آف پولیس کی کل ہند کانفرنس میں شرکت کریں گے
وزیر اعظم جناب نریندر مودی21-22 جنوری 2023 کو نیشنل ایگری کلچر سائنس کامپلیکس، پوسا، نئی دہلی میں ڈائرکٹر جنرلس/ انسپکٹر جنرلس آف پولیس کی کل ہند کانفرنس 2023 میں شرکت کریں گے۔
20 سے 22 جنوری 2023 تک منعقد ہونے والی یہ سہ روزہ کانفرنس ہائبرڈ فارمیٹ میں ہوگی۔ ریاستوں/مرکز کے زیر انتظام علاقوں کے ڈی جی پی اور مرکزی مسلح پولس دستوں اور مرکزی پولس تنظیموں کے سربراہان سمیت تقریباً 100 مدعوئین اس کانفرنس میں فزیکل طور پر شرکت کریں گے ، جبکہ بقیہ مدعوئین ملک بھر سے اس کانفرنس میں ورچووَل طریقہ سے حصہ لیں گے۔
اس کانفرنس کے دوران سائبر جرائم، پولیس نظام میں تکنالوجی، دہشت گردی کا مقابلہ کرنے میں درپیش چنوتیوں، بایاں بازو انتہا پسندی، صلاحیت سازی، جیلوں کی اصلاحات سمیت کئی موضوعات پر تبادلہ خیالات عمل میں آئیں گے۔ یہ کانفرنس دراصل شناخت شدہ موضوعات پر ضلع، ریاست اور قومی سطحوں کے پولیس اور خفیہ افسران کو شامل کرکے کیے جانے والے تفصیلی غور و خوض کی اعلیٰ ترین سطح ہے۔ان میں سے ہر ایک موضوع کے تحت ریاستوں / مرکز کے زیر انتظام علاقوں کے بہترین طور طریقوں کو اس کانفرنس کے دوران پیش کیا جائے گا، تاکہ ریاستیں ایک دوسرے سے سیکھ سکیں۔
سال 2014 سے ہی وزیر اعظم نے ڈی جی پی کانفرنس میں گہری دلچسپی دکھائی ہے۔ جہاں پہلے اس کانفرنس میں وزرائے اعظم کی محض علامتی موجودگی ہوا کرتی تھی، وہیں اب وزیر اعظم اس کانفرنس کے تمام اہم سیشنوں میں موجود رہتے ہیں۔ وزیر اعظم نہ صرف تمام معلومات اور سجھاؤں کو غور سے سنتے ہیں، بلکہ آزاد اور غیر رسمی تبادلہ خیالات بھی کرتے ہیں، تاکہ نئے نئے خیالات سامنے آسکیں۔ اس سے ملک کے سرکردہ پولیس افسران کو پورے ملک کو متاثر کرنے والے پولیس نظام اور داخلی سلامتی سے متعلق موضوعات پر وزیر اعظم کو راست طور پر معلومات فراہم کرنے اور ان کے سامنے اپنی کھلی یا بے باک سفارشات پیش کرنے کے لیے ازحد موافق ماحول ملتا ہے۔
اس کے علاوہ وزیر اعظم کے ویژن کو مدنظر رکھتے ہوئے اس کانفرنس میں اب پولیس نظام اور سلامتی سے متعلق مستقبل پر مرتکز موضوعات پر تبادلہ خیالات شروع کر دیا گیا ہے، تاکہ نہ صرف موجودہ وقت میں سلامتی کو یقینی بنایا جا سکے ، بلکہ ابھرتے ہوئے مسائل اور چنوتیوں کا سامنا کرنے کی صلاحیت بھی پیدا کی جا سکے۔
وزیر اعظم نے سال 2014 سے ہی پوری ملک میں سالانہ ڈی جی پی کانفرنسوں کا اہتمام کیے جانے کی حوصلہ افزائی کی ہے۔ یہ کانفرنس سال 2014 میں گواہاٹی میں؛ سال 2015 میں دھورڈو، کچھ کے رَن میں ؛ سال 2016 میں نیشنل پولیس اکیڈمی، حیدرآباد میں؛ سال 2017 میں بی ایس ایف اکیڈمی، ٹیکن پور میں؛ سال 2018 میں کیوڑیا میں؛ سال 2019 میں آئی آئی ایس ای آر، پونے میں اور سال 2021 میں پولیس صدر دفاتر، لکھنؤ میں منعقد کی گئی تھی۔
وزیراعظم کا دفتر
وزیراعظم نے ایشیائی کھیلوں میں 71تمغے جیتنے والے ایتھلیٹس کو مبارکباد دی
وزیراعظم جناب نریندر مودی نے 71تمغے جیتنے والے ایتھلیٹس کو آج مبارکباد دی اور کہا کہ ایشیائی کھیلوں میں تمغوں کے اعتبار سے یہ ہندوستان کی سب سے بہترین کارکردگی ہے۔
انہوں نے تمغوں کی اس تعداد کو ایتھلیٹس کی بے مثال لگن، حوصلہ اور کھیل کے بے نظیر جذبے کا ثبوت قرار دیا۔
وزیراعظم نے ایکس پر پوسٹ کیے:
’’ہندوستان ایشیائی کھیلوں میں پہلے سے زیادہ چمک رہا ہے۔
71تمغوں کے ساتھ ہم لوگ اب تک کے تمغوں کی سب سے بہترین تعداد کا جشن منارہے ہیں جو ہمارے ایتھلیٹس کی بے مثال لگن، حوصلہ اور کھیل کے بے نظیر جذبے کا ثبوت ہے۔
ہر تمغہ سخت محنت اور جذبے کے سفر کو اُجاگر کرتا ہے۔
پوری قوم کے لیے یہ لمحہ فخریہ ہے ۔ ہمارے ایتھلیٹس کو مبارکباد۔‘‘
-----------------------
ش ح۔ ع س ۔ ع ن
U NO: 10339
(
کامرس اور صنعت کی وزارتہ
انڈین انسٹی ٹیوٹ آف فارن ٹریڈ کا53واں جلسہ تقسیم اسناد کا انعقاد
نئی دہلی،08؍اگست،انڈین انسٹی ٹیوٹ آف فارن ٹریڈ کے 53 ویں جلسہ تقسیم اسناد کا آج یعنی 8 اگست 2019 کو نئی دہلی میں واقع انسٹی ٹیوٹ کے کیمپس میں انعقاد ہوا۔ ہاؤسنگ اور شہری امور کے وزیر مملکت  اور شہری ہوابازی اور صنعت وتجارت کے وزیر مملکت جناب ہردیپ سنگھ پوری نے فارغ التحصیل ہونے والے طلباء کو پی ایچ ڈی ، فُل ٹائم ایم بی اے ، ویک اینڈ ایم بی اے پروگرام، انٹرنیشنل بزنس میں ایگزیکیٹو پوسٹ گریجویٹ ڈپلوما اور ایکسپورٹ امپورٹ مینجمنٹ کورسز کے لئے ڈگریاں تقسیم کیں۔جلسہ تقسیم اسناد میں آئی آئی ایف ٹی کے بورڈ آف مینجمنٹ کے نمایاں اراکین ، آئی آئی ایف ٹی کے صدور شعبہ اور دیگر معززین نے شرکت کی۔
اپنی تقریر میں ہردیپ سنگھ پوری نے ملک کی ترقی کے بارے میں اظہار خیال کرتے ہوئے کہا کہ گزشتہ چند دہائیوں کے دوران ہندوستان کی معیشت نے ترقی کی ہے۔ ہندوستان کی معاشی ترقی میں غیر ملکی تجارت نے تقریبا 50 فیصد تعاون کیا ہے۔ انہوں نے آئی آئی ایف ٹی جیسے مہارت والے اداروں کی اہمیت پر زور دیا۔ ہردیپ سنگھ پوری نے آج آئی آئی ایف ٹی کی مشاورت اور کارپوریٹ ٹریننگ پر محیط تحقیق میں تعاون کی تعریف کی اور امید ظاہر کی کہ آنے والے دنوں میں ہندوستان کے پانچ ٹریلین امریکی ڈالر کی بقدر معیشت بننے کا ہدف حاصل کرنے میں تعاون حاصل کرے گا۔ فارغ التحصیل طلباء کو مبارک باد پیش کرتے ہوئے ہردیپ سنگھ پوری نے پوری زندگی سیکھنے اور غیر ملکی تجارت میں نئی نئی تبدیلیوں کو قبول کرتے رہنے کو کہا۔
کامرس سکریٹری اور آئی آئی ٹی کے چیئرمین جناب انوپ ودھاون نے آئی آئی ایف ٹی کے پلیسمنٹ اور ادارے کو عالمی معیار تک پہنچانے میں اس کے سابق طلباء کے عالمی سطح پر اپنا مقام بنانے کے لئے تعریف کی ، جنہوں نے نہ صرف تدریس میں اپنی کڑی محنت سے یہ ممکن کیا ہے بلکہ غیر ملکی زبانوں میں منفرد کورسز پڑھانے کے لئے بھی اس کی تعریف کی ہے۔ کامرس سکریٹری نے اپنے نئے نئے قائم کئے گئے سینٹر آف ٹریڈ فیسلیشن اینڈ لاجسٹکس  کے علاوہ سینٹر فار ڈبلیو ٹی او اسٹڈیز ، سینٹر فار ریسرچ ان ٹریڈ  ، سینٹر فار ٹریڈ این انویسمنٹ لاء اور آئی آئی ایف ٹی کلکتہ میں سینٹر فار نارتھ ایسٹ اسٹڈ یز  کے ذریعے پالیسی سازی میں مدد کرنے میں اس کے کردار کی بھی تعریف کی۔ انہوں نے اس کے نئے کیمپس، جو نئی دہلی کے میدان گڑھی علاقے میں قائم کیا جارہا ہے، اس میں حکومت کی مدد کو جاری رکھنے کی یقین دہانی بھی کرائی۔
۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-3647
(Visitor Counter : 38